CELEX: C2006/022/40
Language: el
Date: 2006-01-28 00:00:00
Title: Υπόθεση T-422/05: Ανακοίνωση προσφυγή του Combescot κατά Επιτροπής, ασκηθείσα στις  21 Νοεμβρίου 2005

28.1.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 22/22
            
         Ανακοίνωση προσφυγή του Combescot κατά Επιτροπής, ασκηθείσα στις 21 Νοεμβρίου 2005
   (Υπόθεση T-422/05)
   (2006/C 22/40)
   Γλώσσα διαδικασίας: η ιταλική
   Διάδικοι
   
      Προσφεύγων: Philippe Combescot (Lecce-Ιταλίας) (Εκπρόσωποι: Alberto Maritati και Viola Messa, δικηγόροι)
   
      Καθής: Ευρωπαϊκής Επιτροπή
   Αιτήματα του προσφεύγοντος
   
               —
            
            
               να ακυρωθεί η απόφαση με την οποία η αρμόδια για τους διορισμούς αρχή (ΑΔΑ) αποφάσισε στις 29 Ιουλίου 2004 την επανατοποθέτηση του Philippe Combescot στην έδρα των Βρυξελλών, κατόπιν ακυρώσεως και αντικαταστάσεως ανάλογης προγενέστερης αποφάσεως της 13ης Ιουνίου 2003·
            
         
               —
            
            
               να αναγνωριστεί ότι ο Philippe Combescot υπέστη ηθική βλάβη, τόσο όσον αφορά την υγεία όσο και την εικόνα του, με τη θέσπιση της πράξεως, με σοβαρές επιπτώσεις επί της ψυχολογικής ισορροπίας του·
            
         
               —
            
            
               να του επιδικαστεί, ως χρηματική αποζημίωση, το ποσό των 150.000 ευρώ.
            
         Λόγοι ακυρώσεως και κύρια επιχειρήματα
   Η παρούσα προσφυγή βάλλει κατά της αποφάσεως της διοικητικής αρχής, της 29ης Ιουλίου 2004, περί τοποθετήσεως του προσφεύγοντος στην έδρα της καθής.
   Προς στήριξη των λόγων του ακυρώσεως, ο προσφεύγων προβάλλει ότι η βαλλόμενη πράξη:
   
               —
            
            
               στερείται νομιμότητας, είναι αδικαιολόγητη και αυθαίρετη δεδομένου ότι δεν λαμβάνει υπόψη ότι, κατά την χρόνο της τοποθετήσεώς του, η ιατρική επιτροπή είχε αναγνωρίσει ότι ο προσφεύγων είναι ανίκανος προς εργασία μέχρι τις 31 Δεκεμβρίου 2004·
            
         
               —
            
            
               δεν παρέχει στον υπάλληλο τη δυνατότητα να συνεχίσει την αγωγή που του συνέστησε ο θεράπων ιατρός·
            
         
               —
            
            
               δεν δικαιολογείται εκ του συμφέροντος της υπηρεσίας στον βαθμό κατά τον οποίο υπάλληλος, ο οποίος τελεί σε αναρρωτική άδεια, αδυνατεί να ανταποκριθεί στις απαιτήσεις της υπηρεσίας εργαζόμενος.
            
         Ο προσφεύγων προσθέτει ότι η βαλλόμενη απόφαση οδήγησε στην απώλεια των δικαιωμάτων υπαλλήλου σε τρίτη χώρα τη στιγμή κατά την οποία η ασθένειά του προέκυψε ενόσω ασκούσε τα καθήκοντα συμβούλου διαμένοντος στη Γουατεμάλα.